Diari Oficial de la Generalitat Valenciana


Sumari del DOGV 8470, del 23-01-2019 (2019/560)

Extracte de la Resolució de 28 de desembre de 2018, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoquen de manera anticipada per a l'exercici 2019, les ajudes per als consells reguladors o òrgans de gestió de les figures de qualitat diferenciada agroalimentària de la Comunitat Valenciana i entitats associatives gestores de l'autorització de l'ús de la marca CV.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8470

Data del DOGV
:   23-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/560


Data del document
:   28-12-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

Extracte de la Resolució de 28 de desembre de 2018, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoquen de manera anticipada per a l'exercici 2019, les ajudes per als consells reguladors o òrgans de gestió de les figures de qualitat diferenciada agroalimentària de la Comunitat Valenciana i entitats associatives gestores de l'autorització de l'ús de la marca CV. [2019/560]  
BDNS (identif.): 434353.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions: http://www.pap.minhap.gob.es/bdnstrans/index.  
  
Primer. Beneficiaris  
Consells reguladors o òrgans de gestió de les figures de qualitat diferenciada agroalimentària de la Comunitat Valenciana. En concret:  
a) Denominacions d'origen protegides (DOP) i indicacions geogràfiques protegides (IGP) de productes agroalimentaris no vínics.  
b) Producció ecològica (CAE-CV).  
c) Indicacions geogràfiques de begudes espirituoses.  
d) Indicacions geogràfiques dels productes vitivinícoles aromatitzats.  
e) DOP i IGP de productes vitivinícoles.  
f) Marques de qualitat CV que regula el Decret 91/1998, de 16 de juny, del Govern Valencià, pel qual aprova el Reglament de la marca de qualitat CV per a productes agraris i agroalimentaris, o la norma que el substituïsca.  
  
Segon. Objecte  
1. Activitats inicials per a la constitució de nous consells reguladors o òrgans de gestió de les DOP i IGP.  
2. Costos derivats de les activitats de control i certificació.  
3. Costos derivats de les activitats de promoció i informació.  
  
Tercer. Bases reguladores  
Ordre 5/2015, de 30 d'octubre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes per als consells reguladors o òrgans de gestió de les figures de qualitat diferenciada agroalimentària de la Comunitat Valenciana i entitats associatives gestores de l'autorització de l'ús de la marca CV.  
  
Quart. Quantia  
Set-cents mil euros (700.000 €), import corresponent al 70 % de l'import pressupostat en l'exercici 2018. Aquesta quantitat és susceptible d'ampliació al 100 % de l'import pressupostat en l'exercici 2019 en la línia pressupostària corresponent.  
  
Cinqué. Termini de presentació de sol·licituds  
Dos mesos i s'iniciarà l'endemà de la publicació de l'extracte de la resolució de la convocatòria en el Diari Oficial de la Generalitat Valenciana.  
  
València, 28 de desembre de 2018.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.